พระราชกฤษฎีกาเปลี่ยนแปลงเขตเทศบาลเมืองตาก จังหวัดตาก (ฉบับที่ 2) พ.ศ.2522
พระราชกฤษฎีกา
เปลี่ยนแปลงเขตเทศบาลเมืองตาก
จังหวัดตาก (ฉบับที่ ๒)
พ.ศ. ๒๕๒๒
 

ภูมิพลอดุลยเดช
ป.ร.
ให้ไว้ ณ
วันที่ ๑๖ เมษายน พ.ศ. ๒๕๒๒
เป็นปีที่
๓๔ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรเปลี่ยนแปลงเขตเทศบาลเมืองตาก จังหวัดตาก
เพื่อประโยชน์ในการบริหารกิจการและการทะนุบำรุงท้องถิ่น

อาศัยอำนาจตามความในมาตรา ๑๕๙
ของรัฐธรรมนูญแห่งราชอาณาจักรไทย และมาตรา ๑๒ แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล
(ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองตาก
จังหวัดตาก (ฉบับที่ ๒) พ.ศ. ๒๕๒๒

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓
ให้เปลี่ยนแปลงเขตเทศบาลเมืองตาก จังหวัดตาก ซึ่งได้กำหนดไว้ในมาตรา ๓
แห่งพระราชกฤษฎีกาเปลี่ยนแปลงเขตเทศบาลเมืองตาก จังหวัดตาก พ.ศ. ๒๔๙๙ เสียใหม่ โดยให้มีเขต
ดังต่อไปนี้
ด้านเหนือ ตั้งแต่หลักเขตที่ ๑ ซึ่งตั้งอยู่ในแม่น้ำปิงห่างจากฝั่งตะวันออกระยะ
๒๐ เมตร และห่างจากศูนย์กลางทางแยกระหว่างถนนรามกำแหงกับถนนเทศบาล ๘ ระยะ ๗๕ เมตร เป็นเส้นตรงไปทางทิศเหนือ ผ่านถนนรามกำแหง
ถึงหลักเขตที่ ๒ ซึ่งตั้งอยู่ห่างจากศูนย์กลางถนนรามกำแหงฟากตะวันออก ตามแนวเส้นตั้งฉาก
ระยะ ๒๐๐ เมตร และห่างจากศูนย์กลางถนนเทศบาล ๘ ตามแนวเส้นตั้งฉาก ระยะ ๔๗๐ เมตร
ด้านตะวันออก จากหลักเขตที่ ๒
เป็นเส้นตรงไปทางทิศตะวันออกเฉียงใต้ผ่านถนนเทศบาล ๘ ถึงหลักเขตที่ ๓
ซึ่งตั้งอยู่ตรงเสาคอนกรีตหลักเขตทหาร ห่างจากศูนย์กลางทางหลวงแผ่นดินหมายเลข ๑๒
ตอนตาก - สุโขทัย ฟากเหนือ ตรง กม. ๑๑๘.๐๐๐ ระยะ ๒๐๐ เมตร
จากหลักเขตที่ ๓
เป็นเส้นตรงไปทางทิศตะวันออก ผ่านทางหลวงแผ่นดินหมายเลข ๑ ตอนตาก - ลำปาง ถึงหลักเขตที่ ๔ ซึ่งตั้งอยู่ห่างจากศูนย์กลางทางหลวงแผ่นดินหมายเลข
๑ ตอนตาก  ลำปาง ฟากตะวันออก ตรง กม. ๔๒๑.๖๖๕ ตามแนวเส้นตั้งฉาก ระยะ ๔๐ เมตร
จากหลักเขตที่ ๔ เป็นเส้นขนาน ระยะ ๔๐ เมตร กับทางหลวงแผ่นดินหมายเลข
๑ ตอนตาก - ลำปาง ไปทางทิศใต้ ผ่านทางหลวงแผ่นดินหมายเลข ๑๒ ตอนตาก - สุโขทัย จนถึงทางแยกตรง กม. ๔๑๘.๖๗๕ และขนานกับทางหลวงแผ่นดินหมายเลข
๑๐๔ ตาก - วังเจ้า ถึงหลักเขตที่ ๕ ซึ่งตั้งอยู่ห่างจากศูนย์กลางทางหลวงแผ่นดินหมายเลข
๑๐๔ ตาก - วังเจ้า ตรง กม. ๕๒๒.๕๕๕ ตามแนวเส้นตั้งฉาก ระยะ ๔๐ เมตร
ด้านใต้ จากหลักเขตที่ ๕
เป็นเส้นตรงไปทางทิศตะวันตกเฉียงใต้ผ่านและตั้งได้ฉากกับทางหลวงแผ่นดินหมายเลข ๑๐๔
ตาก - วังเจ้า ถึงหลักเขตที่ ๖ ซึ่งตั้งอยู่ห่างจากศูนย์กลางถนนเทศบาล ๙ ฟากเหนือ
ตรง กม. ๐.๓๓๐ ระยะ ๓๑๐ เมตร
จากหลักเขตที่ ๖ เป็นเส้นตรงไปทางทิศตะวันออกเฉียงใต้
ผ่านถนนเทศบาล ๙ ถึงหลักเขตที่ ๗ ซึ่งตั้งอยู่ห่างจากศูนย์กลางถนนไทยชนะ ฟากตะวันออก
ตรง กม. ๓.๐๐๐ ตามแนวเส้นตั้งฉาก ระยะ ๓๐๐ เมตร
จากหลักเขตที่ ๗ เป็นเส้นตรงไปทางทิศตะวันตกเฉียงใต้ ผ่านและตั้งได้ฉากกับถนนไทยชนะ ตรง กม. ๓.๐๐๐ ถึงหลักเขตที่ ๘
ซึ่งตั้งอยู่ในแม่น้ำปิง ห่างจากฝั่งตะวันออก ระยะ ๒๐๐ เมตร
ด้านตะวันตก จากหลักเขตที่ ๘ เป็นเส้นขนานกับริมแม่น้ำปิงฝั่งตะวันออกไปทางทิศตะวันตกเฉียงเหนือ
ผ่านสะพานกิตติขจร ถึงหลักเขตที่ ๙ ซึ่งตั้งอยู่ในแม่น้ำปิง ห่างจากฝั่งตะวันออกตามแนวเส้นตั้งฉากแนวเดียวกับหลักเขตที่
๑ ระยะ ๒๐๐ เมตร
จากหลักเขตที่ ๙
เป็นเส้นตรงไปทางทิศตะวันออกเฉียงเหนือไปบรรจบกับหลักเขตที่ ๑ ดังปรากฏในแผนที่ท้ายพระราชกฤษฎีกานี้
ตามเส้นแนวเขตที่กล่าวไว้ในมาตรานี้
ให้มีหลักย่อยปักไว้เพื่อแสดงแนวเขตตามสมควร

มาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
ส. โหตระกิตย์
รองนายกรัฐมนตรี
[เอกสารแนบท้าย]

๑.
แผนที่ท้ายพระราชกฤษฎีกาเปลี่ยนแปลงเขตเทศบาลเมืองตาก จังหวัดตาก (ฉบับที่ ๒) พ.ศ.
๒๕๒๒

(ดูข้อมูลจากภาพกฎหมาย)
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากท้องที่นอกเขตเทศบาลเมืองตาก
จังหวัดตาก ได้เจริญขึ้นและมีชุมนุมชนอยู่หนาแน่น สมควรขยายเขตเทศบาลเมืองตาก
จังหวัดตาก เพื่อประโยชน์ในการบริหารกิจการและการทะนุบำรุงท้องถิ่นต่อไป จึงจำเป็นต้องตราพระราชกฤษฎีกานี้ขึ้น




























ปิติวรรณ/ปรับปรุง
๑๓ มีนาคม ๒๕๖๓

อรญา/ตรวจ
๑ เมษายน ๒๕๖๓

[๑] ราชกิจจานุเบกษา
เล่ม ๙๖/ตอนที่ ๕๖/ฉบับพิเศษ หน้า ๑๕/๒๑ เมษายน ๒๕๒๒